CELEX: C2007/235/46
Language: fi
Date: 2007-10-06 00:00:00
Title: Asia T-313/07: Kanne 16.8.2007 — Cemex UK Cement v. komissio

6.10.2007   
            
            
               FI
            
            
               Euroopan unionin virallinen lehti
            
            
               C 235/25
            
         Kanne 16.8.2007 — Cemex UK Cement v. komissio
   (Asia T-313/07)
   (2007/C 235/46)
   Oikeudenkäyntikieli: englanti
   Asianosaiset
   
      Kantaja: Cemex UK Cement Ltd (Thorpe, Yhdistynyt kuningaskunta) (edustajat: lakimies S. Tromans, lakimies C. Thomann, D. Wyatt, QC ja solicitor S. Taylor)
   
      Vastaaja: Euroopan yhteisöjen komissio
   Vaatimukset
   
               —
            
            
               Komission 12.6.2007 tekemä päätös, joka on annettu kantajalle tiedoksi ja jonka tämä on vastaanottanut 21.6.2007 ja jolla hylätään Cemex UK Cement Limitedin tekemä kantelu, joka koski Yhdistyneen kuningaskunnan Euroopan parlamentin ja neuvoston direktiivin 2003/87/EY mukaisesti tiedoksiantamaa kasvihuonekaasujen päästöoikeuksien jakoa koskevaa kansallista jakosuunnitelmaa, on kumottava.
            
         
               —
            
            
               Komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteella vaaditaan sellaisen komission päätöksen kumoamista, joka sisältyi 12.6.2007 päivättyyn kirjeeseen, jonka kantaja vastaanotti 21.6.2007, ja jolla hylättiin kantajan tekemä kantelu, joka koski Yhdistyneen kuningaskunnan Euroopan parlamentin ja neuvoston direktiivin 2003/87/EY (1) mukaisesti tiedoksiantamaa EU:n päästökauppajärjestelmän toista vaihetta koskevaa kansallista jakosuunnitelmaa.
   Kantaja valitti Euroopan komissiolle siitä, että viimeksi mainitun kansallisen jakosuunnitelman mukainen kantajan Rugbyn tehtaan päästöoikeuksien alentaminen ja siitä seuraavat kantajan kilpailijoiden laitosten saamat ylisuuret päästöoikeudet olivat lainvastaista valtiontukea, joka kantajan mukaan
   
               a)
            
            
               lainvastaisesti syrjii Rugbyn tehdasta, koska siinä ei riittävästi oteta huomioon viimeksi mainitun tehtaan käyttöönottoaikaa ja koska siinä käytetään tehtaan saamien päästöoikeuksien perusteena sellaista päästökautta, josta Yhdistyneen kuningaskunnan viranomaiset tietävät, että se ei ole edustava;
            
         
               b)
            
            
               estää kantajan emoyhtiön Cemex Espana SA:n sijoittautumisvapauden.
            
         Kantaja väittää lisäksi, että komissio oli väärässä, kun se katsoi, että ”ensimmäisen vuoden säännöstä” ei seurannut minkäänlaista yhteismarkkinoille soveltumatonta tukea, ja että näin ollen komissio oli myös väärässä, kun se kieltäytyi aloittamasta EY 88 artiklan 2 kohdan mukaista menettelyä. Tältä osin kantaja väittää, että komissio katsoi virheellisesti, että Yhdistyneen kuningaskunnan Rugbyn tehtaaseen soveltamat päästöoikeuksien jakomenetelmät eivät olleet syrjiviä ja että ne olivat komission ohjeistuksen mukaisia.
   
      (1)  Kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta annettu Euroopan parlamentin ja neuvoston direktiivi 2003/87/EY (EUVL L 275, s. 32).